62021CO0464_INF
Domstolens kendelse (Sjette Afdeling) af 26. april 2022Universitat de Barcelona
(Sag C-464/21)
»Præjudiciel forelæggelse – artikel 99 i Domstolens procesreglement – socialpolitik – direktiv 1999/70/EF – rammeaftalen vedrørende tidsbegrænset ansættelse, der er indgået af EFS, UNICE og CEEP – flere på hinanden følgende tidsbegrænsede ansættelseskontrakter i den offentlige sektor – § 2 og § 3, nr. 1) – anvendelsesområde – begrebet »en person med tidsbegrænset ansættelse««
Socialpolitik – rammeaftalen vedrørende tidsbegrænset ansættelse, der er indgået af EFS, UNICE og CEEP – direktiv 1999/70 – anvendelsesområde – arbejdstager, der er ansat på grundlag af flere på hinanden følgende tidsbegrænsede ansættelseskontrakter i den offentlige sektor – omklassificering af ansættelsesforholdet som sanktion til et tidsubegrænset ansættelsesforhold uden fastansættelse – omfattet
[Rådets direktiv 1999/70, bilag, § 2 og § 3, nr. 1)]
(jf. præmis 22-26)
Konklusion
§ 2 og § 3, nr. 1), i rammeaftalen vedrørende tidsbegrænset ansættelse, indgået den 18. marts 1999, som fremgår som bilag til Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, skal fortolkes således, at en arbejdstager, der har været knyttet til sin arbejdsgiver i den offentlige sektor ved flere på hinanden følgende tidsbegrænsede ansættelseskontrakter, og hvis ansættelsesforhold som sanktion kan blive omklassificeret til et »tidsubegrænset ansættelsesforhold uden fastansættelse«, er omfattet af anvendelsesområdet for denne rammeaftale.